open-index/open-wikipedia-markdown huggingface dataset:
నక్షత్ర ఆపిల్

నక్షత్ర ఆపిల్ వృక్ష శాస్త్రీయ నామం Chrysophyllum cainito. నక్షత్ర ఆపిల్ ఉష్ణ మండలానికి సంబంధించిన సపోటేసి కుటుంబానికి చెందిన వృక్షం. ఈ చెట్టు యొక్క మూలాలు మధ్య అమెరికా, వెస్ట్ ఇండీస్ లోతట్టు ప్రాంతాలకు చెందినవి. ఈ చెట్టు వేగంగా పెరుగుతూ 20 మీటర్ల ఎత్తుకు చేరుకుంటుంది. ఈ చెట్టును ఆంగ్లంలో స్టార్ ఆపిల్ అంటారు, ఇంకా ఈ చెట్టును బంగారు ఆకు చెట్టు, పాల పండు అంటారు. వియత్నాంలో ఈ చెట్టును సాహిత్యపరంగా రొమ్ము పాలు అని అర్ధం వచ్చేలా పిలుస్తారు. ఈ చెట్టు ఆకులు సతతహరితంగా, ఆల్టర్నేట్ గా సాధారణంగా అండాకారంలో 5 నుంచి 15 సెంటీమీటర్ల పొడవు ఉంటాయి. ఈ చెట్టు ఆకులను దూరం నుంచి చూసినప్పుడు క్రింది వైపున బంగారం రంగుతో ప్రకాశిస్తుంటాయి. ఈ చెట్టు యొక్క పూత (మిక్కిలి చిన్న పువ్వులు) ఊదా తెలుపు రంగును కలిగి తీపి వాసనలు వెదజల్లుతూ ఉంటుంది. ఈ చెట్టు స్వీయ సారవంతమైన హీర్మాఫ్రాడిటిక్ జాతి కూడా.

Image:Chrysophyllum cainito0.jpg|Cainito fruit cut in half
File:Chryso caini 071010-0476 jtg.jpg|Also available in green or red
File:Star Apple (Kaimito).jpg|Freshly plucked Caimitos


వర్గం:వృక్ష శాస్త్రము
నిప్పాన్ టెలిగ్రాఫ్ అండ్ టెలిఫోన్

సాధారణంగా NTT అని పిలవబడే *నిప్పొన్ టెలిగ్రాఫ్ అండ్ టెలిఫోన్ కార్పొరేషన్* (日本电信电话 నిప్పాన్ Denshin Denwa Kabushiki-gaisha) జపాన్ లోని టోక్యో కేంద్రంగా పని చేసే టెలీకమ్యూనికేషన్స్ సంస్థ. ఆసియాలోనే అతి పెద్ద టెలి కమ్యూనికేషన్ సంస్థ అయిన NTT ఫార్చ్యూన్ గ్లోబల్ 500 చే 29 వ స్థానాన్ని పొందినది, ఆదాయంలో ప్రపంచంలో ద్వితీయ స్థానం పొందినది.

నిప్పొన్ టెలిగ్రాఫ్, టెలిఫోన్ కార్పొరేషన్ కు న్యాయపరమైన సహకారాన్ని అందించేందుకు NTT LAW ని రూపొందించే క్రమంలో ఇది నెలకొల్ప బడింది. జపాన్ దేశపు తూర్పు, పడమర ప్రాంతాలకి చెందిన NTT East, NTT West ల మధ్య సమంవయం కుదర్చటానికి, రెండు ప్రాంతాల NTT చే ఇష్యూ చేయబడ్డ అన్ని షేర్లను ఏకీకృతం చేయటానికి, తద్వారా దేశమంతటా (గ్రామ స్థాయిలో కూడా) సమగ్ర టెలికాం సేవలని అందించటమే కాకుండా, ఈ టెలికాం సేవలని మరింత విస్తృత పరచటానికి అవసరమైన పరిశోధన, అభివృద్ధి కొరకు ఏర్పడ్డదే నిప్పాన్ టెలిగ్రాఫ్ అండ్ టెలిఫోన్ కార్పొరేషన్.

టోక్యో, ఒసాకా, నగోయా, ఫుకువోకా, సప్పొరో, న్యూయార్క్, లండన్ స్టాక్ ఎక్స్చేంజీ లలో NTT చేర్చబడిననూ దాదాపుగా మూడవ వంతు షేర్లను NTT LAW నేతృత్వంలో జపాన్ ప్రభుత్వం కే సొంతం.

## చరిత్ర
ప్రభుత్వ రంగ సంస్థగా 1953 లో స్థాపించబడిన నిప్పొన్ టెలిగ్రాఫ్ అండ్ టెలిఫోన్ పబ్లిక్ కార్పొరేషన్ 1985 లో (టెలికాం మార్కెట్ లో పోటీ తత్వం పెంచే ఉద్దేశం తో) ప్రైవేటు పరం చేశారు. 1987 లో NTT 36.8 డాలర్ల అతి పెద్ద స్టాక్ ఆఫరింగ్ చేసింది.

## బాహ్య లంకెలు
* ఎన్ టీ టీ గ్రూప్ 

## ఇవి కూడా చూడండి
* ఎన్ టి టి డాటా

వర్గం:సంస్థలు
సినిమాస్కోప్

చలన చిత్రం యొక్క తెరను మొదట నిర్మించిన చిత్రాల తెర కంటే వెడల్పును పెంచి సుమారు రెండింతలు మరింత విశాలంగా కనిపించేలా రూపొందించారు. ఈ విధంగా చలనచిత్రం యొక్క తెర వెడల్పును పెంచి మరింత స్పష్టమైన స్క్రీన్ ను అందించిన చలనచిత్రంను **సినిమాస్కోప్** అంటారు.

సినిమాస్కోప్ ఒక అనమోర్పిక్ లెన్స్ సిరీస్, వైడ్ స్క్రీన్ సినిమాల షూటింగ్ కోసం 1953 నుండి 1967 వరకు ఉపయోగించారు. 20th Century Fox యొక్క అధ్యక్షుడు 1953లో ఏర్పాటు చేసిన ప్రధాన ఫోటోగ్రఫీ, మూవీ ప్రొజెక్షన్ రెండూ ఆధునిక అనమోర్పిక్ ఫార్మాట్‌కి నాంది పలికాయి. అనమోర్పిక్ కటకముల సిద్ధాంత ప్రక్రియ గతంలో ఉన్న సాధారణ అకాడమీ ఫార్మాట్ యొక్క 1.37:1 నిష్పత్తి చిత్రాన్ని దాదాపు రెండు రెట్లు వెడల్పుతో 2.66:1 కారక నిష్పత్తి వరకు చిత్రాన్ని తయారు చేసేటట్లు చేసింది. అయితే సినిమాస్కోప్ లెన్స్ వ్యవస్థ కొత్త సాంకేతిక అభివృద్ధితో పాతపడిపోయింది, ప్రధానంగా ఆధునిక Panavision ద్వారా, సినిమాస్కోప్ అనమోర్పిక్ ఫార్మాట్ మాత్రం ఈ రోజుకి కొనసాగుతుంది. సినిమా పరిశ్రమ పరిభాషలో చలన చిత్ర నిర్మాతలు, ప్రాజెక్ట్‌నిస్ట్స్ ఇద్దరూ ఇప్పటికీ విస్తృతంగా స్కోప్ అనే సంక్షిప్త రూపానే ఉపయోగిస్తున్నారు. బాష్క్ & లాంబ్ కంపెనీ సినిమాస్కోప్ కటకాల యొక్క అభివృద్ధి కోసం చేసిన కృషికి 1954 లో ఆస్కార్ అవార్డ్ ను గెలుచుకుంది.

## ఇవి కూడా చూడండి
అల్లూరి సీతారామరాజు (సినిమా) - తెలుగులో మొట్టమొదటి సినిమా స్కోప్ చిత్రం.

## బయటి లింకులు

వర్గం:సినిమా
లేఖా సాహిత్యం

* సాహిత్య సంస్కృతికపరమైన గౌరవాన్ని కలిగిన లేఖల్ని లేఖా సాహిత్యంగా చెపుతారు.
* వాస్తవమైన వ్యక్తుల మధ్యగాని లేదా ఊహాజనితమైన వ్యక్తుల మధ్యగాని లేఖలద్వారా సంభాషణ జరుగవచ్చు.
* తెలుగులో లేఖల్ని స్వీకరించిన మొదటి వ్యక్తి చార్లెస్ పిలిప్ బ్రౌన్.
* లేఖలకు సంబంధించి భారతీయ సాహిత్యంలో మొట్టమొదటి ప్రస్తావన "అభిజ్ఞానశాకుంతలం"లో ఉంది.
* లేఖలకు సంబంధించి తెలుగులో మొట్టమొదటి ప్రస్తావన పింగళి సూరన "ప్రభావతిప్రద్యుమ్నము"లో ఉంది.
* గుడిపాటి వెంకటాచలం ఉత్తరాల పేర్లు ప్రేమలేఖలు.
* కనుపర్తి వరలక్ష్మమ్మ ఉత్తరాల పేర్లు శారద లేఖలు.
* నెహ్రూ లేఖల్నితెలుగులోకి అనువదించినది కాటూరి వేంకటేశ్వరరావు.
* బెంగాలీ రచయిత శరత్ చంధ్ర చటర్జీ లేఖల్ని తెలుగులోకి అనువదించినది పురాణరాఘవ శాస్త్రీ.
* జానపదుని జాబులు రచయిత బోయి భీమన్న.
* గీరతం రచయితలు తిరుపతి వేంకటకవులు.
* పోస్ట్ చేయని ఉత్తరాలు, ఉభయకుశలోపరిలను రచించినవారు త్రిపురనేని గోపీచంద్.
* తెలుగులో ఉత్తరాల రచనలో ప్రసిద్ధుడు డా.సంజీవ్ దేవ్.
* పోస్ట్ మ్యాన్ మీద కవితలు రాసినవారు తిలక్.
* తెలుగులో లేఖా సాహిత్యంపై పి.హెచ్.డి చేసినవారు 1.మలయశ్రీ 2.సి.హెచ్.సీతాలక్ష్మీ.

వర్గం:సాహిత్యం
గణేష్ లడ్డూ

వినాయక చవితి రోజున మట్టితో తయారు చేసిన వినాయకుడుని నెలకొల్పి 1 నుంచి 11 రోజుల లోపు నిమజ్జనము అయ్యే రోజు వరకు వినాయకుడికి ప్రత్యేక పూజలు నిర్వహిస్తారు. వినాయకుడిని నిమజ్జనము చేసే ముందు వినాయకుని మట్టి విగ్రహానికి భక్తులు గ్రామోత్సవాన్ని నిర్వహిస్తారు. వినాయకుని గ్రామోత్సవానికి ముందు వినాయనికి నైవేద్యంగా ఆర్పించే వాటిలో లడ్డూ బాగా ప్రసిద్ధి చెందింది.

## లడ్డూ వేలంపాట
వినాయకస్వామికి నైవేద్యంగా సమర్పించిన లడ్డూను కొన్ని ప్రాంతాలలో వేలం వేసి వేలంపాటలో అధిక మొత్తాన్ని వెచ్చించిన వ్యక్తికి ఈ లడ్డూను ప్రసాదంగా అందజేస్తారు. ఇప్పటికి 2012 లో తాపేశ్వరంలో ఉన్న వినాయకుని లడ్డూ 6300 కి.గ్రా. లతో ఇండియన్ బుక్ ఆఫ్ రికార్డులో నమోదైంది. దీని తయారీకి 9 గంటల 20 నిముషాలు పట్టింది.

## బాలాపూర్ విశిష్టత
* బాలాపూర్ గణేష్ అసోసియేషన్ 1980 లో ప్రారంభం అయ్యింది. 
* లడ్డూ వేలం మాత్రం 1994లో మొదలై 450 రూపాయలు పలికింది. అలా మొదలైన పాట అన్ని ప్రాంతాలకూ వ్యాపించింది. 
* బాలాపూర్ లడ్డూ అంత ప్రాచుర్యం పొందటానికి కారణం ఇక్కడి లడ్డూ పొలాల్లో చల్లితే పంటలు బాగా పండుతాయనే నమ్మకం ఉండటం వలన.
* లడ్డూ వేలం మొదలైన 17 సంవత్సరాల వరకూ స్థానికులకే అవకశం కల్పించిన వీరు తరువాత స్థానికేతరులకూ అవకాశం ఇస్తున్నారు.

## అధిక మొత్తంలో పాడిన లడ్డూలు
### 2012
* హైదరబాద్ అమీర్ పేట్ వీ.వీ.ఆర్.కనస్ట్రక్షన్ 12.15 లక్షలు
* సరూర్ నగర్ బాలాపూర్ పన్నాల గోవర్ధన్ రెడ్డి 7.50 లక్షలు
### 2014
* మాధవధార ప్రాంతంలో గణేష్ లడ్డూ 12.75 లక్షలు
* బాలాపూర్ - ఎస్.జయింద్ రెడ్డి - 9 లక్షల యాభై వేలు 

## మూలాలు

## బయటి లింకులు
* బాలాపూర్ గణేష్ లడ్డూ వేలంపాట-2012
* ఈ లడ్డూ కాస్ట్ లీ గురూ... (సాక్షి దినపత్రిక) 

వర్గం:హిందూమతం
వీరభద్ర విజయం

**వీరభద్ర విజయము** అనునది బమ్మెర పోతన రచించిన పద్య కావ్యము. వీరశైవత్వాన్ని ప్రభోదించే ఈ కావ్యం వీరభద్రుని చరిత్రకు సంబంధించిన కావ్యము. వీరభద్రని జన్మ కారణము, దక్ష యజ్ఞము యొక్క కథాగమనముతో సాగే రచన. ఇది నాలుగు ఆశ్వాసాల ప్రబంధం. ఇందులో పోతన, దక్షుడు రెండు సార్లు యాగము చేసినట్లు కల్పన చేశాడు. ఇందులో 1046 గద్య, పద్యములున్నాయి. ఇందులోని వృత్తాంతం వాయు పురాణం నుండి గ్రహింపబడింది.

## నేపథ్యం
ఈ పుస్తకాన్ని పోతన యవ్వనంలో ఉండగా రాసిఉండవచ్చునని ఆరుద్ర తన సమగ్రాంధ్ర సాహిత్యంలో పేర్కొన్నాడు. పోతన తన మత గురువైన ఇవటూరి సోమనాథుని ఆదేశానుసారం ఈ గ్రంథాన్ని రచించాడు. వ్యాసుడు రచించిన వాయుపురాణం దీనికి మూలం. పురాణ కథాసారాన్ని మాత్రం తీసుకుని పోతన దీన్ని స్వతంత్ర కావ్యంగా రాశాడు. ఈ కావ్యాన్ని పరమేశ్వరునికే అంకితం చేశాడు.

## కథాసంగ్రహం
;ప్రథమాశ్వాసము
కైలాసంపైన పరమేశ్వరుడు పార్వతీదేవితో కొలువై వున్న సమయంలో దేవాసురులులందరూ అక్కడకేతెంచి శివుని స్తుతిస్తుండగా దక్షుడు అక్కడికి వస్తాడు. శివుడు వారినందరిని గౌరవించిన అనంతరం దక్షుణ్ని గౌరవించాడు. అందుకు దక్షుడు శివుడు తనని అవమానించినట్లు భావించి, కోపగించి ప్రతికారంగా ఒక యాగాన్ని చెయ్యడానికి నిశ్చయించుకొంటాడు. దేవతలు, మునులు అందరినీ ఆహ్వానించి శివుడు లేకుండా యజ్ఞాన్ని ప్రారంభించాడు. ఆ వార్త నారదునివల్ల తెలుసుకొన్న దాక్షాయణి శివునికా వార్తను తెలిపింది. శివుని ఆజ్ఞ గైకొని యజ్ఞాన్ని చూడడానికి బయలుదేరింది. దక్షుడు ఆమెను పిలవని పేరంటానికి వచ్చినందుకు తిరస్కరించడమే కాకుండా శివుణ్ణి నిందిస్తాడు. అది భరించలేని దాక్షాయణి శివయోగాగ్నిలో దేహత్యాగం చేస్తుంది. ఆ వార్త విన్న శివుడు దక్షుని రెండవ యాగంలో కడతేరుస్తానని శపిస్తాడు.

ద్వితీయ తృతీయాశ్వాసాల్లో పార్వతీ పరమేశ్వరుల వివాహము సుందరంగా, శృంగారభరితంగానూ వర్ణించబడినది. చతుర్థాశ్వాసములో దక్షుని రెండవ యాగాన్ని గురించి వర్ణించాడు. ఇది కూడా పార్వతీ పరమేశ్వరులు లేని యాగమే. దధీచి వలన ఈ యాగాన్ని గురించి విన్న శివుడు వీరభద్రుని పుట్టించాడు. వీరభద్రుడు దేవతలను శిక్షించి, దక్షుని తల నరికాడు. తర్వాత అష్టమూర్తి అనుగ్రహంతో దేవతలు రక్షింపబడతారు. దక్షుడు మేకతలతో పునర్జీవితుడవుతాడు. వీరభద్రునికి పట్టం కట్టడంతో కథ సంపూర్ణమవుతుంది.

## మూలాలు

## బయటి లింకులు
*వీరభద్ర విజయము -కె. రాజేంద్ర ప్రసాద్ గారి విమర్శనాత్మక Ph.D సిద్ధాంత గ్రంథము, శ్రీవెంకటేశ్వర విశ్వవిద్యాలయము, 1989

వర్గం:తెలుగు కావ్యములు
వర్గం:పోతన రచనలు
భారతదేశ వృక్ష జాతులు

భారతదేశ వృక్ష సంపద ప్రపంచ వాతావరణ విస్తృత శ్రేణిలోని సంపన్న సంపదలలో ఒకటిగా ఉన్నాయి. దేశ సంస్థితి, పర్యావరణ పరిరక్షణకు ఇవి తోడ్పడుతున్నవి. భారతదేశంలో 15వేల జాతులు పైగా పుష్పించే మొక్కలు ఉన్నవని భావిస్తున్నారు. ఈ మొత్తం ప్రపంచంలోని మొత్తం మొక్క జాతులలో 6 శాతం, మరిన్ని జాతులుగా చెప్పవచ్చు.అయితే ఈ జాబితాలో స్వదేశీయ రకాలతో పాటు ఇతరులు పరిచయం చేసినవి కూడా కలిసి ఉన్నాయి. ప్రధాన మొక్కల విభాగాలు (ఉప విభాగాలు) కుటుంబం, ఉదాహరణలతో కలిసి చూపించబడ్డాయి. విభిన్న వర్గీకరణ వ్యవస్థల కారణంగా మొక్కల వర్గీకరణ, ర్యాంకింగ్ మారుతూ ఉంటుంది, పర్యాయపదాలు చూపబడతాయి.

## భారతీయ ఇతిహాస కాలం నాటి వృక్ష జాతులు
thumb|అశోకవృక్షం.
భారతీయ ఇతిహాసం కాలం నాటి వృక్ష సంపదను తెలుసుకోవడానికి పురాతన కాల ప్రమాణిక రికార్డులు లేని భారతీయ ఇతిహాసాలలోని సంఘటనలు పురాతనత్వం అధ్యయనం చేయడం వంటివి సాధనాలుగా ఉన్నాయి. ఈ వృక్ష సంపద దేశీయంగా ఒక ప్రదేశం లేక ఒక కాలానికి సంబంధించిన ప్రత్యేకంగా సహజంగా పుట్టిన వృక్ష జాతులకు సంబంధించినవి.

## మూలాలు

## వెలుపలి లంకెలు
వర్గం:భారతదేశం లోని వృక్ష జాతులు
ఏడు వారాల నగలు

thumb|నగలు ధరించిన యువతి
పూర్వము **ఏడు వారాల నగలకు** ఎంతో ప్రత్యేకత సంతరించుకున్నది. ఏడువారాల నగల గురించి ఎంతో గొప్పగా చెప్పుకునేవారు. ఈనాడు కూడా వాటి గురించి తెలుసుకోవడం ఆసక్తికరమే! మన పూర్వీకులు గ్రహాల అనుగ్రహము కోసము, ఆరోగ్యరీత్య స్త్రీ పురుషులు బంగారు నగలను ధరించెడివారు. వారము రోజులు అనగా ఆదివారము మొదలు శనివారము వరకు రోజుకొక విధమైన బంగారు ఆభరణములను ధరించెడివారు. వీటినే ఏడు వారాల నగలు అంటారు. గ్రహాలకు అనుకూలముగా కంఠహారములు, గాజులు, కమ్మలు, ముక్కుపుడకలు, పాపిటబిల్ల, దండెకడెము (వంకీ), ఉంగరాలు మొదలగు ఆభరణాలను ధరించెడివారు.

## ఏ రోజున ఏయే నగలు ధరించెడివారు
ఆదివారము - సూర్యుని కోసము కెంపుల కమ్మలు, హారాలు మొదలగున్నవి.

సోమవారము - చంద్రుని కోసం ముత్యాల హారాలు, గాజులు మొదలగునవి.

మంగళవారం - కుజుని కోసం పగడాల దండలు, ఉంగరాలు మొదలగునవి.

బుధవారం - బుధుని కోసం పచ్చల పతకాలు, గాజులు మొదలగునవి.

గురువారము - బృహస్పతి కోసం పుష్యరాగం కమ్మలు, ఉంగరాలు మొదలగునవి.

శుక్రవారం - శుక్రుని కోసము వజ్రాల హారాలు, ముక్కుపుడక మొదలగునవి.

శనివారము - శని ప్రభావం పడకుండా ఉండడం కోసం నీలమణి హారాలు మొదలగునవి.

## ఇంకా చూడండి
*నవరత్నములు

## మూలాలు

పాటీల్ నారాయణరెడ్డి గారి ఆచారాలు శాస్త్రీయత అనుగ్రంధము నుండి 
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ

వర్గం:ఆభరణాలు
శృంగారం

thumb|346x346px|ఖజురహో లోని దేవాలయ గోడలపై శృంగార శిల్పాలు
నవరసాలలో ఒక రసం **శృంగారం **. అందంగా కనిపించడానికి ఆరోగ్య రక్షణకు శరీరాన్ని శుభ్రపరచుకొని వివిధ వస్తువులతో అలంకరించుకోవడాన్ని శృంగారం అంటారు. బంగారం అందంగా ఉంటుంది అంతకంటే అందంగా శృంగారం ఉంటుంది, అందుకే అంటారు బంగారాన్ని మించిది శృంగారం అని. దేవాలయాలలో దేవునికి చేసే అలంకరణను శృంగారించడం అంటారు.

తన భాగస్వామి కోసం బాగా ఆకర్షించే విధంగా తయారైన పురుషుడిని శృంగారపురుషుడని, బాగా ఆకర్షించే విధంగా తయారైన స్త్రీని శృంగారవతి అని అంటారు.
## శృంగారంతో తెలివితేటలూ పెరుగుతాయి
శృంగారంతో ఎన్ని రకాల ప్రయోజనాలున్నాయో తెలుసా.. మానసిక ఒత్తిడి తగ్గడం, ఒంట్లో కొవ్వు కరగడమే కాదు.. తెలివితేటలు కూడా పెరుగుతాయట! మెదడులో ఉండే హిప్పోకాంపస్ అనే ప్రాంతంలో కొత్త న్యూరాన్లు ఏర్పడేందుకు శృంగారం ఎంతగానో ఉపయోగపడుతుందని తాజా పరిశోధనలలో తేలింది. హిప్పోకాంపస్ దీర్ఘకాల జ్ఞాపకశక్తికి ఉపయోగపడుతుందని పరిశోధకులు వెల్లడించారు. ఎలుకలపై దీనికి సంబంధించిన ప్రయోగాలు చేశారు. వీటికి కొత్తగా న్యూరాన్లు ఏర్పడుతున్నా, లైంగిక కార్యకలాపాలు లేకపోతే మాత్రం జ్ఞాపకశక్తి ఏమాత్రం పెరగలేదని మేరీలాండ్ విశ్వవిద్యాలయముకు చెందిన మానసిక వైద్యనిపుణులు వెల్లడించారు. శృంగారంలో పాల్గొనడం వల్ల మెదడు కణాల్లోకి ఆక్సిజన్ బాగా చేరుతుందని వాళ్లు గుర్తించారు.

అలాగే, దక్షిణ కొరియాలోని కొంకుక్ విశ్వవిద్యాలయము చేసిన పరిశోధనలలో కూడా మరో ప్రబల సాక్ష్యం లభించింది. శృంగారం వల్ల తెలివితేటలు పెరుగుతాయని, దీనివల్ల హిప్పోక్యాంపల్ ప్రాంతంలో న్యూరాన్లు కొత్తవి వస్తాయని వీళ్లు కూడా చెప్పారు. విపరీతమైన ఒత్తిడి కారణంగా మతిమరుపు వస్తే, తగ్గించడానికి ఈ న్యూరాన్లు ఉపయోగపడతాయి. మలి వయసులో కూడా శృంగారాన్ని ఆస్వాదించేవారికి మతిమరుపు దగ్గరకు రాకపోవడం, డిమెన్షియా కూడా దరి చేరకపోవడం ఇందువల్లేనని వాళ్లు తేల్చి చెప్పారు.

## ఇవి కూడా చూడండి
* నవరసాలు
* అష్టవిధ శృంగార నాయికలు
* శృంగారనైషధం - శ్రీనాథుడు రచించిన గ్రంథం

## మూలాలు
* రసికప్రియ గ్రంథము ఆధారముగా తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ.


వర్గం:నవరసాలు
గాంధీ శకం

[alt=Mahatma-Gandhi, studio, 1931.jpg|thumb|[మోహన్ దాస్ కరంచంద్ గాంధీ , 1931]]
భారత దేశ రాజకీయాలపై మోహన్ దాస్ కరంచంద్ గాంధీ యొక్క ప్రభావం ఎక్కువగా ఉన్న కాలాన్ని గాంధీయుగం
 లేక గాంధీ శకం అంటారు.

## విశేషాలు
1919 నుండి 1948 వరకు భారత స్వాతంత్ర్య పోరాటంలో గాంధీజీ ఆధిపత్యం చెలాయించాడు.  అందుకే ఈ కాలాన్ని భారత చరిత్రలో గాంధీ యుగం అని పిలుస్తారు. ఈ సమయంలో, మహాత్మా గాంధీ భారత జాతీయ కాంగ్రెస్ పై ఆధిపత్యం చెలాయించాడు. అతను సహాయ నిరాకరణోద్యమం ద్వారా భారత రాజకీయాల్లో ప్రభావం చూపాడు.  హిందూ-ముస్లిం ఐక్యతకు అవకాశాన్ని గ్రహించిన గాంధీ తెలివిగా ఖిలాఫత్ నాయకులతో పొత్తు పెట్టుకుని బ్రిటిష్ వలసరాజ్య ప్రభుత్వానికి వ్యతిరేకంగా సహాయ నిరాకరణ ఉద్యమాన్ని ప్రారంభించారు. భాభారతీయ చరిత్రలో మొట్టమొదటిసారిగా, జాతీయ ప్రధాన స్రవంతిలో సమాజంలోని దాదాపు అన్ని వర్గాల చురుకైన భాగస్వామ్యాన్ని నిర్ధారించడంలో ఆయన విజయం సాధించాడు. గాంధీ కారణంగా మహిళలు, పిల్లలు, కార్మికులు, రైతులతో పాటు అన్ని వర్గాల ప్రజలు  ఈ ఉద్యమంలో పాల్గొన్నారు. అతను శాసన్నోల్లంఘన ఉద్యమాన్ని, దండి సత్యాగ్రహాన్ని ప్రారంభించాడు. ఈ కార్యక్రమాల ద్వారా తన భావాలను  భారతదేశ జనాభాలో అత్యధిక శాత ప్రజల వరకు తీసుకుపోగలిగాడు. దేశాన్ని పరిపాలించకుండా బ్రిటిష్ ప్రభుత్వం తీవ్రంగా బలహీనంగా ఉందని నిర్ధారించడానికి ఇది అవసరం. అయినప్పటికీ, బ్రిటీష్ ప్రభుత్వం తీవ్ర అణచివేత,  కాంగ్రెస్ తరఫున కొన్ని వ్యూహాత్మక తప్పిదాల తరువాత, శాసనోల్లంఘన ఉద్యమం విజయవంతం కాలేదు.  క్విట్ ఇండియా ఉద్యమం మహాత్మా గాంధీ నాయకత్వంలో భారత జాతీయ కాంగ్రెస్ ప్రారంభించిన చివరి పెద్ద ప్రజా ఉద్యమం. ఈ ఉద్యమ సమయంలో, గాంధీ 'క్విట్ ఇండియా' అనే  పిలుపునిచ్చాడు.  తన వ్యక్తిగత త్యాగం,  ఉపదేశాల ద్వారా ఉద్యమాన్ని కొనసాగించాడు. 

1915లో దక్షిణాఫ్రికా నుంచి తిరిగి వచ్చిన గాంధీ పరాధీనంలో అనగా బ్రిటీష్ వారి పాలనలో ఉన్న భారతదేశానికి స్వతంత్రం వచ్చే వరకు అహింస విధానంలో దేశ వ్యాప్తంగా అనేక ఉద్యమాలను నడిపాడు. అహింసా విధానంతో భారతదేశానికి స్వతంత్రం తేవడమేకాకుండా అహింస అనే పదానికే ప్రపంచ వ్యాప్తంగా వన్నె తెచ్చాడు. ఈ కారణంగానే గాంధీ పుట్టిన రోజైన అక్టోబరు 2 ను ప్రపంచ అహింసా దినోత్సవం గా అమోదించారు.

## మూలాలు

వర్గం:కాలమానాలు
వర్గం:భారత స్వాతంత్ర్యోద్యమం
ప్రయాణీకుడు

వాహనంలో ప్రయాణం చేసే వ్యక్తిని ప్రయాణీకుడు అంటారు. ప్రయాణీకుడికి బహువచనం ప్రయాణీకులు. ప్రయాణీకులు కొన్ని అవసరాల దృష్ట్యా ఒక చోట నుంచి మరొక చోటుకి అనగా చేరవలసిన గమ్యానికి ప్రయాణం చేస్తుంటారు. 

## విద్యార్థులు

విద్యార్థులు చదువుతున్న విద్యాలయం వీరు నివసిస్తున్న గ్రామానికి కొన్ని కిలోమీటర్ల దూరంలో ఉన్నట్లయితే ప్రతి రోజు వివిధ వాహనాలలో ప్రయాణించి తమ విద్యాలయానికి చేరుకుని తిరిగి సాయంత్రానికి తమ ఊరికి చేరుకుంటారు. ప్రతిరోజు ప్రయాణించే విద్యార్థులకు ఆర్టీసీ సంస్థవారు రాయితీ ద్వారా లేదా ఉచితంగా పాస్ లను ఇస్తారు. 

### విద్యార్థులకు ఎదురయ్యే సమస్యలు
ప్రతిరోజు ప్రయాణించి చదువుకునే విద్యార్థులకు ప్రభుత్వం ప్రకటించే రాయితీలతో పాటు కొన్ని సమస్యలు ఎదురవుతాయి. శెలవు దినాలలో విద్యార్థులకు ఆర్టీసీ వారు ఇచ్చిన పాసులు చెల్లవు. కొన్ని సందర్భాలలో ఆ రోజు శెలవో కాదో విద్యార్థులకు కాని ఆర్టీసీ యాజమాన్యానికి కాని తెలియదు. ఉదయాన్నే స్కూలకు బయలు దేరిన విద్యార్థులు పాసులు చూపించి బస్సులో ప్రయాణిస్తారు విద్యాలయాలకు వెళ్ళి తమ విద్యాసమయం పూర్తయిన తరువాత సాయంత్రం ఇంటికి వెళ్ళడానికి బస్సు ఎక్కబోయేటప్పుడు విద్యార్థులతో బస్సు మార్గదర్శకుడు అంటాడు ఈ రోజు గాంధీ జయంతి పాసులు చెల్లవు అని.

వర్గం:రవాణా
వర్గం:రవాణా వ్యవస్థ
బీజకోశం

**బీజకోశం**ను ఆంగ్లంలో ఓవులీ అంటారు. బీజకోశం అర్థం చిన్నగుడ్డు. విత్తనపు మొక్కలలో ఇది అండాశయం నిర్మాణము పెరగడానికి తోడ్పడుతుంది, ఆడ పునరుత్పత్తి కణాలను కలిగి ఉంటుంది. ఇది మూడు భాగాలుగా ఉంటుంది.

## ఇవి కూడా చూడండి

## బయటి లింకులు

వర్గం:పుష్పాలు
వర్గం:వృక్ష శాస్త్రము
పుష్ప రక్షక పత్రం

పుష్ప రక్షక పత్రంను ఆంగ్లంలో సీపల్ అంటారు. పుష్పించే మొక్కల యొక్క పుష్పం యొక్క ఒక భాగం పుష్ప రక్షక పత్రం. పుష్పం యొక్క ఎదుగుదలకు లేదా పుష్పం ఫలంగా మారేందుకు ఇవి రక్షణ కవచంగా ఉంటాయి కాబట్టి వీటిని పుష్ప రక్షక పత్రాలు అంటారు.

## చిత్రమాలిక

దస్త్రం:బంతి మొగ్గ (YS).JPG|ఇంకా విచ్చుకోని బంతిచెట్టు పుష్పానికి రక్షణ కవచంగా ఉన్న పుష్ప రక్షక పత్రాలు
దస్త్రం:విరబూసిన బంతి పుష్పం యొక్క పుష్ప రక్షక పత్రాలు (YS).JPG|విరబూసిన బంతి పుష్పం యొక్క పుష్ప రక్షక పత్రాలు
దస్త్రం:విచ్చుకోని వంగ పుష్పం (YS).JPG|విచ్చుకోని వంగ పుష్పానికి రక్షణగా ఉన్న పుష్ప రక్షక పత్రాలు
దస్త్రం:టమాటో పుష్ప రక్షక పత్రాలు (YS).JPG|టమాటో పుష్ప రక్షక పత్రాలు


## ఇవి కూడా చూడండి
పూరేకు

## బయటి లింకులు

వర్గం:పుష్పాలు
వర్గం:వృక్ష శాస్త్రము
అండాశయం (మొక్కలు)

**అండాశయం ** పుష్పించే మొక్కలలో ఉండే అండకోశం(గైనోసియం) అను స్త్రీ ప్రత్యుత్పత్తి నిర్మాణంలో ఒక భాగం. మొక్కల అండాశయంను ఆంగ్లంలో 'ప్లాంట్స్ ఓవరీ' అంటారు. ఇది అండకోశ పీఠభాగంలో ఉండిన ఉబ్బిన పెట్టె వంటి నిర్మాణం. దీనిలో ఉబ్బెత్తుగా ఉండే ప్రత్యేక స్థానాలు అండాలను భరిస్తాయి. ఈ ప్రత్యేక స్థానాన్ని అండన్యాస స్థానం అని అంటారు. ఈ స్థానంలో అండాలు ఉండు గదిని బిలం అని పిలుస్తారు. పుష్పభాగాలతో సాపేక్షంగా అండాశయం ఆక్రమించే స్థానాన్ని బట్టి అండాశయాలు మూడు రకాలు. అవి 1. ఊర్ధ్వ అండాశయం, 2. నిమ్న అండాశయం, 3. అర్ధనిమ్న అండాశయం.
#ఊర్ధ్వ అండాశయం: అండకోశాదస్థిత పుష్పాలలో ఈ రకమైన అండాశయం ఉంటుంది.
#నిమ్న అండాశయం: అండకోశోపరిస్థిత పుష్పాలలో ఈ రకమైన అండాశయం ఉంటుంది.
#అర్ధనిమ్న అండాశయం: పర్యండకోశ పుష్పాలలో ఈ రకమైన అండాశయం ఉంటుంది.
## అండన్యాస స్థానం
అండాశయంలో అండాలు ఉండు భాగాన్ని అండన్యాస స్థానమని అంటారు. అండన్యాస స్థానంలో అండాలు అమరి ఉండు విధానాన్ని 'అండన్యాసం' అంటారు. అండన్యాసం అనేక రకాలుగా ఉంటుంది.
#ఉపాంత అండన్యాసం: ఉదా: డిలోనిక్స్ మొక్కలో చూడవచ్చు.
#కుడ్య అండన్యాసం: ఉదా: గైనాన్ డ్రాప్సిన్ మొక్కలో చూడవచ్చు.
#అక్షీయ అండన్యాసం: ఉదా: వంకాయ మొక్కలో చూడవచ్చు.
#కేంద్ర అండన్యాసం: ఉదా: డయాంథిస్ మొక్కలో చూడవచ్చు.
#ఉపరితల అండన్యాసం: ఉదా: నిమ్మ మొక్కలో చూడవచ్చు.
#పీఠ అండన్యాసం: ఉదా: పొద్దుతిరుగుడు మొక్కలో చూడవచ్చు.

## ఇవి కూడా చూడండి
#అండకోశం
#ప్రత్యుత్పత్తి
## మూలాలు

## బయటి లింకులు

వర్గం:వృక్ష శాస్త్రము
సూర్య సావర్ణిక మనవు

సూర్య సావర్ణిక మనవునే సావర్ణి మనువు అని కూడా అంటారు.హిందూ పురాణాలు ప్రకారం 14 మంది మనవులు ఉన్నారు. మనవు పరిపాలన కాలాన్ని మన్వంతరం అంటారు. అందులో 8 వ మనవే సూర్య సావర్ణిక మనవు.పురాణ లెఖ్కల ప్రాకారం ఇప్పట్టి వరకు 7 మన్వంతరాలు గడచినాయి. రాబోయేది 8 వదిఅయిన సూర్య సావర్ణిక మన్వంతరం.పురాణ గ్రంథాల సారాంశానుసారం, ప్రతి మనవు ఒక్క జన్మ విశేషాలు ముందుగానే తెలుపబడ్డాయి. ఉదాహరణకు ప్రస్తుత 7 వ మనవైన వైవస్వత మనవు యొక్క తల్లి తండ్రులు పేర్లు విషశ్వంతుడు, శ్రద్ధాదేవి.అలాగే ప్రతి మన్వంతరంలో పరమాత్మ కూడా మానవ రూపంలో జన్మిస్తాడని చెప్పబడింది. 7 వ మన్వంతర కాలంలో అలా జన్మించిన పరమాత్మ స్వరూపమే వామనావతారం. కొంతమంది పండితుల ప్రకారం మనవు సాక్షాతు పరమాత్మ స్వరూపం.రాబోయే 8 వ మనువైన సూర్య సావర్ణిక మనవు తల్లితండ్రులు దేవగుహ్యుడు, సరస్వతి. అలాగే అతని పరమాత్మ స్వరూపం నామం సార్వబౌముడు. మనవు యొక్క నిర్దేశిత కార్యములు ఏమనగ, ప్రజలకు ధర్మ మార్గంలో చరించే విదంగా "మనుస్మ్రితి"ని రచించి వారికి అందించడం. ప్రజలందరు అట్టి మనుస్మృతినే ప్రామాణికంగా బావించి ఆ మన్వంతర పర్యంతం దాని ప్రాకారం జీవనం కొనసాగించవలేను. అలా చెయ్యనివారిని పాలకులు మనుస్మ్రితిలో చెప్పిన విదంగా శిక్షలు విదించేదరు. అంతే కాక మనవు తన జీవన కాలములో తానే అటు రాజుగ రాజ్య భారం వహిస్తు, ఇటు మనవుగా ధర్మనిర్దేశకుడిగ ఉంటాడు. కావుననే ఆయనే పరమాత్మ ప్రతినిది అయిన రాజు, ధర్మ శాస్త్రకారుడైన మనువు.

 సూర్య సావర్ణిక మనవు ఆశ్రమము.
 
* భారతదేశంలో ఈ మనవు పేరుతో ఏకైక ఆశ్రమం ఉంది. అది ఆంధ్రప్రదేశ్ లోని ఖమ్మం జిల్లాలో ఏనుకూరు మండలంలోనిగార్ల ఒడ్డు గ్రామంలో ఉంది. దీని వ్యవస్థాపకులు శ్రీ మద్దిగుంట నరసింహా రావు.దర్మ శాస్త్రకారుడైన మనవు పెరుతో స్థాపించబడిన ఈ ఆశ్రమం ఉద్దేశాలు ఏమనగ హిందువులలో సంస్కర్నాత్మకమైన భావాలను వ్యాప్తి చెయ్యడం.ఇది ఖమ్మం నుండి కొత్తగూడెం పోవు మార్గంలో 45 కిలోమీటర్ల దూరములో ఉంది.

వర్గం:పురాణాలు
వర్గం:హిందూమతం
రూపీ

ద్రవ్య సంబంధమైన కొలమానానికి కొన్ని దేశాలలో వాడబడుతున్న సాధారణ నామం **రూపీ**. భారతదేశానికి సంబంధించిన రూపీని తెలుగులో రూపాయి అంటారు. భారతదేశం పాటు పాకిస్తాన్, శ్రీలంక, నేపాల్, మారిషస్, సీషెల్స్, మాల్దీవులు, ఇండోనేషియా ద్రవ్య కొలమానానికి సాధారణ నామంగా రూపీని ఉపయోగిస్తున్నారు. పూర్వం బర్మా, ఆఫ్గనిస్తాన్లలో కూడా ద్రవ్య కొలమానానికి రూపీని సాధారణ నామంగా ఉపయోగించారు. చారిత్రాత్మకంగా రూపీని మొట్టమొదట సుర్ సామ్రాజ్యం యొక్క స్థాపకుడు షేర్ షా సూరి 16 వ శతాబ్దంలో పరిచయం చేశాడు. ఈ రూపీ పదం రుపయా అనే పదం నుండి వచ్చింది. వెండి నాణెం యొక్క సంస్కృత పదం రుపయా.

## ఇవి కూడా చూడండి
* భారతీయ రూపాయి
* హైదరాబాదీ రూపీ

## మూలాలు

వర్గం:మారక ద్రవ్యం
వర్గం:ఆర్థిక శాస్త్రము
వర్గం:రూపీ
రూపీ (అయోమయ నివృత్తి)

* రూపీ - అనేక దేశాలలో వాడబడుతున్న రూపాయి. 
* రూపాయి - భారతదేశంలో వాడుబడుతున్న రూపాయి.
ఒలింపిక్ చిహ్నం

ఒకదానితో ఒకటి గొలుసువలె కలిసిన ఐదు రింగులు ఒలింపిక్ క్రీడల చిహ్నం. 
ఐదు రింగుల అర్థం ఐదు ఖండాలు : 1. ఐరోపా, 2. ఆసియా, 3. ఆఫ్రికా, 4. ఆస్ట్రేలియా, 5. అమెరికా. ఐదు రింగులు వరుసగా నీలం, పసుపుపచ్చ, నలుపు, ఆకుపచ్చ, ఎరుపు రంగుల్లో ఉంటాయి. ఈ ఐదు రింగులు ప్రజల క్రీడా స్ఫూర్తికి సౌభ్రాతృత్వానికి చిహ్నం.

## ఒలింపిక్ పతాకం

ఒలింపిక్ పతాకం క్రీస్తుశకం 1913లో బేరన్ పియరీ డీ కౌబర్టీన్ సలహాపై రూపొందించబడి, క్రీస్తుశకం 1914లో పారిస్లో ఆవిష్కరింపబడింది. అయితే సా.శ. 1920లో జరిగిన అంటెవెర్ప్ ఒలింపిక్ క్రీడలలో ప్రప్రథమంగా ఎగుర వేయబడింది. ఒలింపిక్ పతాకం తెల్లని పట్టుగుడ్డ మీద ఒకదానితో ఒకటి కలిసిన ఐదు రింగులు ఉంటాయి.

వర్గం:క్రీడలు
వర్గం:చిహ్నాలు
ఒలింపిక్

* ఒలింపిక్ క్రీడలు - ఒలింపిక్ క్రీడలు (Olympic Games) ప్రతి నాలుగేళ్ళకొకసారి జరుగుతాయి.
* ఒలింపిక్ చిహ్నం - ఒకదానితో ఒకటి గొలుసువలె కలిసిన ఐదు రింగులు ఒలింపిక్ క్రీడల చిహ్నం.
* ఒలింపిక్ క్రీడలలో భారతదేశం
అపాత్రదానం

మానవునికి ఉన్న సుగుణాలలో ఒకటి దానం చేయడం. దానం చేసే వ్యక్తి దానం స్వీకరించే వ్యక్తి దానం స్వీకరించడానికి తగిన పాత్రుడా కాదా అని ఆలోచించి లేదా రుజువు చేసుకొని అతను దాన స్వీకరణకు అర్హుడు అయినట్లయితే అతనికి దానం ఇవ్వాలి. దానం స్వీకరించే వ్యక్తి దాన స్వీకరణకు తగిన పాత్రుడు కానప్పటికి అతనికి దానం ఇచ్చినట్లయితే అటువంటి దానాన్ని **అపాత్రదానం** అంటారు.

## సమాజానికి నష్టం చేసే అపాత్రదానం
దానం చేయడం వలన దానం పొందిన వ్యక్తితో పాటు దానం చేసిన వ్యక్తి కూడా ఆనందపడాలి. దానం పొందిన వ్యక్తి పొందిన దానంతో అభివృద్ధి చెందాలి సమాజానికి ఉపయోగపడాలి. కొందరు తాము పొందిన దానంతో సోమరులుగా మారి సమాజాభివృద్ధికి ఆటంకమవుతారు, దీనితో పాటు చెడు వ్యసనాలకు బానిసలై మోసపూరిత మాటలతో దాతలను మరింత పీడిస్తారు.

## శ్రీకృష్ణుడు , కుచేలుడు
శ్రీకృష్ణుడు, కుచేలుడు బాల్యంలో సహ విద్యార్థులు. వీరిద్దరు పెద్ద వారు అయినాక శ్రీకృష్ణుడు సకల సౌకర్యాలతో తూలతూగుతుండగా కుచేలుడు దారిద్ర్యం అనుభవిస్తూ ఉంటాడు. ఒకనాడు కుచేలుడు శ్రీకృష్ణునుని దర్శనానికి వెళ్లి అటుకులను చిన్ననాటి మిత్రుడు శ్రీకృష్ణుడికి ఇవ్వగా మొదటి పిడికిలి అటుకులు తిన్న శ్రీకృష్ణుడు దానంగా కుచేలుని దారిద్ర్యాన్ని పోగొడతాడు. రెండవ పిడికిలి అటుకులు తిన్నప్పుడు కుచేలునికి సకల సౌకర్యాలు కల్పిస్తాడు. మూడవ పిడికిలి అటుకులు తినబోతున్న కృష్ణుడిని రుక్మిణి ఆపుతుంది. దీనికి కారణం అపాత్రదానం చేయబోతున్నాడని అంటే అన్ని సౌకర్యాలు ఏర్పడిన కుచేలుడికి దానం అవసరం లేదు అయినను దానం ఇస్తే దానం ఇచ్చిన వారు పుచ్చుకొన్నవారింటికి పనివారుగా వెళ్లవలసి వస్తుందని.

## ఇవి కూడా చూడండి

## బయటి లింకులు
*అపాత్రదానం చేస్తున్నారా?
*దాతృత్వం (ఈనాడు - అంతర్యామి)

వర్గం:పదజాలం
నోటి వ్యాధి

thumb|నోటి అనాటమీ

## లక్షణాలు

నాలుక బాగా ఎర్రగా వుండడం. కొందరిలో తెల్లగా గుంత పడినట్టు పుండు, దాని చుట్టూ ఎర్రగా కనిపించడం. కొద్దిగా కూడా వేడి పదార్థాలు తినలేకపోవడం. కారం, మసాల దినుసులు తినలేక పోవడం. పంటి నొప్పి, నోట్లో నీరు ఊరునట్టుండడం.

## చికిత్స
విటమిన్లు, పోషకపదార్థాలు సరిగ్గా లేక నీరసించి వున్నవాళ్ళు బి-కాంప్లెక్స్‌ (నియాసిన్‌, ఫోలిక్‌ ఆమ్లం, రిబోఫ్లేవిన్‌ బి12 జింకు, ఐరన్‌ కలిగిన) మాత్రలు వాడాలి. బ్యాక్టీరియా ఇన్‌ఫెక్షన్‌ వుంటే మెట్రోనిడియోజాల్‌ 200 మిల్లీగ్రాములు రోజుకు మూడేసి, ఫంగస్‌ వుంటే నిస్టాంటిన్‌ లాజెంజెస్‌, క్యాడిడ్‌ లోషన్‌ లేక జెల్లి అంటించాలి. నోటిని పరిశుభ్రతగా వుంచాలి. చిగుళ్ళ వ్యాధికి తగు చికిత్స చేయించాలి. క్లోర్‌హెక్సిడిన్‌ మౌత్‌ పెయింటు వాడాలి. మూడు నుంచి నాలుగు లీటర్ల నీళ్లు తాగాలి. మలబద్దకం లేకుండా చూసుకోవాలి. ఆందోళనను నియంత్రించుకొని ప్రశాంత జీవన శైలి అలవర్చుకోవాలి. జీర్ణాశయప్రక్రియ సరిగ్గా వుండేట్టు చూసుకోవాలి. ధూమపానం, మద్యపానం మానాలి. కిళ్లీ, జర్దా, పాన్‌ పరాగ్‌ వాడకం మానాలి. అవసరాన్ని బట్టి హైడ్రోకార్టిజోన్‌ లాజెంజెస్‌ గాని, బిళ్లలుగాని డాక్టరు సలహా మేరకు కొద్ది రోజులే వాడాలి. కొన్ని వ్యాధులు (ఎయిడ్స్‌, మధుమేహం వంటివి) కొన్ని మందుల వల్ల కల్గితే, రక్తంలో దోషముంటే వాటికి తగిన చికిత్స చేయించాలి.

వర్గం:వ్యాధులు
గడ్డి గులాబి

thumb|ఎర్ర గడ్డి గులాబి

**గడ్డి గులాబి** అందంగా ఉండే ఒక పూలమొక్క. దీనిని పూలకుండీ లేదా ఖాళీ స్థలంలో పెంచుతారు. వీటికి పూచే పువ్వులు అందంగా చిన్న గులాబి పువ్వులవలె ఉంటాయి. గడ్డి గులాబీలు అనేక రకాలున్నాయి. వీటిలో ఒక్కొక్క రకం ఒక్కొక్క రకం రంగు పువ్వులను పూస్తుంది. తెలంగాణ, ఆంధ్రప్రదేశ్ ఉభయ తెలుగు రాష్ట్రాల్లోని అన్ని ప్రాంతాలలో ఇళ్ళలో వీటిని పెంచుతారు. ఇవి నేలపై సాధారణంగా వెడల్పుగా 20 సెంటీమీటర్ల ఎత్తు పెరుగుతాయి, వీటి కొమ్మలు చాలా మృదువుగా వాలిపోయే లక్షణాలు ఉండటం వలన ఎక్కువ ఎత్తు పెరగలేవు. ఈ మొక్క ఆకులు చాలా చిన్నవిగా ప్రత్యేకంగా అందంగా మృదువుగా ఉంటాయి. ఈ టేబుల్ రోజ్ మొక్కలు ఇంటి ముంగిట్లోనూ, కార్యాలయాల్లోనూ అదనపు ఆకర్షణగా నిలుస్తాయి.

## ప్రత్యుత్పత్తి
సాధారణంగా వీటి కొమ్మను తుంచి నాటడం ద్వారా కొత్త మొక్కలను విరివిగా పెంచుకోవచ్చు. ఎలాంటి లాండ్‌స్కేప్‌లోనైనా అత్యంత సహజంగా ఇమిడిపోయి అందరి దృష్టినీ ఇట్టే ఆకట్టుకుంటాయి. 

## ఇవి కూడా చూడండి
గులాబి

## బయటి లింకులు
గడ్డి గులాబీలు

వర్గం:పుష్పాలు
వర్గం:వృక్ష శాస్త్రము
ఎంఫసిస్

thumb|ఎంఫసిస్ - The Next Applied లోగో
బెంగుళూరు కేంద్రంగా పనిచేస్తున్న ఇంఫర్మేషన్ టెక్నాలజీ రంగంలో సేవలందిస్తున్న ఎంఫసిస్, హ్యూలెట్-ప్యాకార్డ్ కో.కి చెందిన ఒక విభాగము. భారతీయ ఐటీ సంస్థలలో ఏడవ స్థానంలో నిలచిన ఎంఫసిస్ ని ఫార్చ్యూన్ ఇండియా 500 2011వ సంవత్సరానికి 165 వ స్థానంలో గుర్తింపబడింది. 2011 నాటికి 38,000 ఉద్యోగులు గల ఎంఫసిస్ కి భారతదేశం, శ్రీలంక, చైనా, ఉత్తర అమెరికా, ఐరోపా మొదలగు పధ్నాలుగు దేశాలలో 29 కార్యాలయాలు గలవు.
## చరిత్ర
1998 లో స్థాపించబడిన అమెరికా కేంద్రంగా పనిచేస్తున్న ఎంఫసిస్ కార్పొరేషన్ 1992 లో స్థాపించబడిన భారతీయ సంస్థ అయిన బి ఎఫ్ ఎల్ సాఫ్ట్ వేర్ లిమిటెడ్ ని విలీనం చేసుకొని జూన్ 2000 లో ఎంఫసిస్ బి ఎఫ్ ఎల్ లిమిటెడ్ గా 1998 లో క్యాలిఫోర్నియాలో స్థాపించబడింది.

జూన్ 2006 లో ఎలెక్ట్రానిక్ డాటా సిస్టంస్ (ఈ డీ ఎస్) ఎంఫసిస్ ని $380 మిలియన్ లకి కొన్నది.

2008 మే 13 న్ హ్యూలెట్ ప్యాకర్డ్ ఈ డీ ఎస్ ని $13.9 బిలియన్ లకి కొన్నది. ఈ విలీనం 2008 ఆగస్టు 26 కి పూర్తి అయినది.

## సేవలు
* ఇంఫర్మేషన్ టెక్నాలజీ
* బిజినెస్ ప్రాసెస్ ఔట్ సోర్సింగ్
* ఇంఫ్రా స్ట్రక్చర్ టెక్నాలజీ,
* అప్లికేషన్ సర్వీసెస్ (డెవలప్ మెంట్, సపోర్ట్, మెయింటెనెంస్)

## కార్యాలయాలు
బెంగుళూరు, రాయ్ పూర్, చెన్నై, పూణె, ముంబయి, నోయిడా, ఇండోర్, పాండిచ్చేరి, అహ్మదాబాదు, భువనేశ్వర్,  మంగళూరు

వర్గం:సంస్థలు
రియల్ ఎస్టేట్

**వాస్తవ ఆస్తి**ని వాస్తవాస్తి, నిజమైన ఆస్తి అని కూడా అంటారు. వాస్తవ ఆస్తిని ఆంగ్లంలో రియల్ ఎస్టేట్ అంటారు. రియల్ అంటే నిజమైన ఎస్టేట్ అంటే ఆస్తి లేక సంస్థానం. వాస్తవ ఆస్తి అంటే భూమి, భవనాలు, దీనితో పాటు సహజ వనరులైన పంటలు, ఖనిజాలు, నీరు. ప్రకృతి సిద్ధమైన స్థిరాస్తి. ఇది స్వార్థపూరిత ఆసక్తిని రేపుతుంది. నిజమైన సంపత్తిలో (ప్రాపర్టీ) వాస్తవ ఆస్తి ఒక అంశం. (చాలా సాధారణంగా) భవన నిర్మాణం లేక గృహ నిర్మాణం సాధారణం. ఇంకా ఇది రియల్ ఎస్టేట్ వ్యాపారం. ఈ వృత్తిలో భూమి, భవనాలు లేదా గృహాలను కొనడం, అమ్మడం లేదా అద్దెకు లేక లీజుకు ఇవ్వడం, తీసుకోవడం వంటివి జరుగుతుంటాయి.

## చిత్రమాలిక

File:Advertisement for the sale of villa lots in Toronto, 1890.jpg|Advertisement for the sale of villa lots in York, part of Toronto, from 1890.
Image:Gingerbread House Essex CT.jpg|Single-family detached home


## మూలాలు

## ఇవి కూడా చూడండి

## బయటి లింకులు
* Telugurealestate.com

వర్గం:వాస్తవ ఆస్తి
ఈ డీ ఎస్

టెక్సాస్ లోని ప్లేనో కేంద్రంగా పని చేసే **ఎలక్ట్రానిక్ డాటా సిస్టంస్** ఒక బహుళా జాతీయ ఇంఫర్మేషన్ టెక్నాలజీ ఎక్విప్ మెంట్, సేవల సంస్థ.

## చరిత్ర
1962 లో హెచ్. రాస్ పెరాట్ చే స్థాపించబడ్డ ఈ డీ ఎస్ స్వల్పకాలిక కాంట్రాక్టులు రాజ్యమేలుతున్న సమయంలో పెద్ద సంస్థలకు దీర్ఘకాలిక కాంట్రాక్టు పద్ధతి ద్వారా ఆధునిక ఎలెక్ట్రానిక్ డాటా ప్రాసెసింగ్ మేనేజ్ మెంట్ కొరకు మానవ వనరులను, కంప్యూటర్ హార్డ్వేర్ ను సమకూర్చే ఉద్దేశంతో నెలకొల్పబడింది.

2008 నాటికి ఈ డీ ఏస్ లో 1,39,000 ఉద్యోగులతో 64 దేశాలలో ముఖ్యంగా అమెరికా, భారతదేశం, యునైటెడ్ కింగ్డమ్ లలో తన ఉనికి కలిగి ఉండేది.

## సేవలు
ఈడిఎస్ తన సేవలను మూడు సర్వీస్ పోర్ట్ ఫోలియోలుగా విభజించింది; ఇన్ ఫ్రాస్ట్రక్చర్, అప్లికేషన్,  బిజినెస్ ప్రాసెస్ అవుట్ సోర్సింగ్.  ఇన్ ఫ్రాస్ట్రక్చర్ సేవల్లో నెట్ వర్క్ లు, మెయిన్ ఫ్రేమ్ లు, "మిడ్ రేంజ్"   వెబ్ సర్వర్లు, డెస్క్ టాప్ లు అలాగే  ల్యాప్ టాప్ లు , ప్రింటర్లు వంటి క్లయింట్  కంప్యూటర్  కమ్యూనికేషన్ మౌలిక సదుపాయాల  భాగం లేదా అన్నింటి  ఆపరేషన్ నిర్వహించడం చేర్చబడుతుంది. అప్లికేషన్ ల సేవల్లో క్లయింట్ ల కొరకు అప్లికేషన్ ల సాఫ్ట్ వేర్ అభివృద్ధి చేయడం, ఇంటిగ్రేట్ చేయడం లేదా మెయింటైన్ చేయడం జరుగుతుంది. బిజినెస్ ప్రాసెస్ అవుట్ సోర్సింగ్ లో పేరోల్, కాల్ సెంటర్ లు, ఇన్స్యూరెన్స్ క్లెయింల ప్రాసెసింగ్ మొదలైన క్లయింట్ కొరకు బిజినెస్ ఫంక్షన్ నిర్వహించడం ఉంటుంది.

## మూలాలు


వర్గం:అంతర్జాలం
నారు

వార్షిక లేదా బహువార్షిక మొక్కలకు సంబంధించిన విత్తనాలను ఒక చోట గుంపుగా పెంచి కొద్దిగా పెరిగిన మొక్కలను మరొక చోట నాటుతారు, ఈ విధంగా ఒక చోట మొలక ఎత్తి తిరిగి మరొక చోట నాటేందుకు తయారుచేసిన మొలకెత్తే  మొక్కలను **నారు** అంటారు. ఉదాహరణకు వరినారు, మిరపనారు.

## వరి
వరి పంట పండేందుకు అనుకూలమైన నేలను ఎన్నుకోవాలి. వరి ఎర్ర రేగడి, నల్ల రేగడి నేలలలో పండుతుంది. మొదటగా మీరు మీ నేల సమాంతరంగా ఉండేలా చూసుకోవాలి.  ఒక ఎకరం పొలం నాటు వేయడానికి నిర్ణయించుకుందామనుకుంటే   ఒక 50 కిలోగ్రాముల  వడ్లను (వరిధాన్యాలను ) నీటిలో ఒక 20 రోజుల పాటు రోజుకి మూడు పూటల తడి పేసి తీయాలి. అలా వరి ధాన్యాలకు చివర మొలకలు వచ్చేంత వరకు ఇలా చేస్తూనే ఉండాలి. ఆ తరువాత మొలకలు వచ్చిన వరి ధాన్యాలను ఆ పొలంలో చల్లాలి. ప్రతిరోజూ ఆ పొలంలో సరిపడా నీరు ఉండేటట్టు చూసుకోవాలి. కొన్ని రోజులకు నారు ఎదగగానే వాటిని చిన్న చిన్న కట్టలు గా ముడి వెయాలి. దీనిని వరినారు అంటారు. దీనిని పొలాలలో తగినంత నీరు ఉండేట్టు చూసుకొని వరిని పొలాలలో నాటాలి. 

నారుమడులు పోయాలనుకున్న భుములకు వేసవి దుక్కికి ముందుగానే హెక్టారుకు 5-10 టన్నుల పశువుల ఎరువును వేయాలి, నారుమడులను పోయడానికి పొలంలో 10వ భాగాన్ని ఎ౦పిక చేసుకోవాలి.ఎ౦పిక చేసుకున్న పొలానికి 5-10 సె౦. మీ. నిళ్ళు పెట్టె బాగా కలియ దున్నాలి. తరువాత మట్టెగడ్డలన్ని మెత్తగయ్యేలా బాగా దమ్ము చేయాలి. బాగా దమ్ము చేసిన తరువాత పొలం ను౦డి కలుపు మొక్కలు లేకు౦దా జాగ్రత్త పడాలి. నారుమడులు పోయాలనుకున్న భుములకు వేసవి దుక్కికి ముందుగానే హెక్టారుకు 5-10 టన్నుల పశువుల ఎరువును వేయాలి, నారుమడులను పోయడానికి పొలంలో 10వ భాగాన్ని ఎ౦పిక చేసుకోవాలి.ఎ౦పిక చేసుకున్న పొలానికి 5-10 సె౦. మీ. నిళ్ళు పెట్టె బాగా కలియ దున్నాలి.తరువాత మట్టెగడ్డలన్ని మెత్తగయ్య్లోలా బాగా దమ్ము చేయాలి. బాగా దమ్ము చేసిన తరువాత పొలం ను౦డి కలుపు మొక్కలు లేకు౦దా జాగ్రత్త పడాలి.  

## మిరప
కిలో మిరప విత్తనాలకు థయిరం 3 గ్రాములు పట్టించి విత్తన శుద్ధి చేసుకోవాలి. భూమిని సమతలంగా ఉండేటట్లు  ఎత్తుగా చేసి నారు పోయాలి. భూమిలో తేమ శాతం ఉండేలా చూసుకోవాలి. లేకపోతే నారు ఎండిపోతుంది. బెడ్‌గా చేసి నారు పోయడం వల్ల నారులో వేర్లు దృఢంగా ఏర్పడతాయి. దీంతో నారు తీసి నాట్లు వేయగానే మిరప నాటుకుంటుంది.

## ఇవి కూడా చూడండి
*వరి
*నాట్ల పాటలు

## మూలాలు

## బాహ్య లంకెలు
* https://farmer.gov.in/imagedefault/handbooks/BooKLet/TELANGANA//20141024115215_paddy%20seed%20selection%20jpeg.pdf
* 
* https://www.pjtsau.edu.in/files/publications/2020/vyavasayam-july-2020.pdf
వర్గం:వ్యవసాయం
శ్రీ యఱ్ఱమిల్లి నారాయణ మూర్తి కళాశాల

**శ్రీ వై యన్ కళాశాల** గా ప్రఖ్యాతి వహించిన **శ్రీ యఱ్ఱమిల్లి నారాయణ మూర్తి కళాశాల** పశ్చిమ గోదావరి జిల్లా నరసాపురం పట్టణంలో ఉంది. 1949 వ సంవత్సరంలో స్థాపించిన ఈ కళాశాల వసిష్ఠ గోదావరి ఒడ్డున విద్యా కుసుమాలను వెదజల్లుతోంది. ప్రస్తుతం ఈ సంస్థ 9 ఇంటిర్, డిగ్రీ, పిజి కోర్సులతో పాటూ బిఇడి, యంబిఎ, యంసిఎ వంటి ప్రొఫెషనల్ కోర్సులనూ అందిస్తోంది. అంతేకాదు ఆంధ్రప్రదేశ్ రాష్ట్రంలో నాక్ (NAAC) చేత ఎ గ్రేడ్‌లో గుర్తింపు పొందిన తొలి కళాశాల ఇదే. ఇది ఆంధ్ర విశ్వవిద్యాలయ పరిధిలోని ప్రభుత్వ ఎయిడెడ్ కళాశాల. 
## చరిత్ర
పశ్చిమ గోదావరి జిల్లాలో ప్రముఖ న్యాయవాది, విద్యావేత్త అయిన యఱ్ఱమిల్లి నారాయణ మూర్తి స్థానికుల సహాయ సహకారాలతో ఈ కళాశాలను ప్రారంభించారు. ఉభయ గోదావరి జిల్లాల్లో విద్యా వ్యాప్తికి ప్రముఖ పాత్ర వహించిన విద్యా సంస్థల్లో ఇది ఒకటి. తూర్పు, పశ్చిమ గోదావరి జిల్లాల నుంచి విద్యార్థులు ఇక్కడ పెద్ద సంఖ్యలో చదువుకుంటున్నారు. ముందుగా ఈ కళాశాలను నరసాపురంలో మరో ప్రముఖ విద్యా సంస్థ అయిన టేలర్ ఉన్నత పాఠశాల ప్రాంగణంలో ప్రారంభించారు. తరువాత అప్పటి వరకూ నరసాపురం కలెక్టర్ బంగ్లాను ఈ కళాశాలకు కేటాయించారు. అప్పటి నుంచీ కాలేజీ ప్రస్థానం అప్రతిహతంగా కొనసాగుతూ వచ్చింది.

1956లో దీనికి పూర్తి స్థాయి కళాశాల హోదా వచ్చింది. 1989-90 విద్యా సంవత్సరంలో పిజి విభాగం ప్రారంభం అయింది. ఈ కళాశాలను **ది నరసాపూర్ కాలేజ్** అనే పేరుతో ప్రారంభించారు. 1967లో కళాశాల వ్యవస్థాపకులు **యఱ్ఱమిల్లి నారాయణ మూర్తి పంతులు** పేరు ఈ సంస్థకు పెట్టారు. ఈ భవంతి డచ్‌ పాలనలో నిర్మితమైంది. దీనిని **డచ్ బిల్డింగ్‌**గా స్థానికులు పిలుస్తారు. 200కు పైగా సంవత్సరాల చరిత్ర ఉన్న ఈ భవంతి గోదావరి నదీ తీరంలో 14 ఎకరాల విశాల ప్రాంగణంలో ఉంది. ఇప్పుడు ఈ భవంతి చుట్టూ అనేక కాలేజీ విభాగాల బిల్డింగులు వచ్చి చేరాయి. ఈ చారిత్రక భవంతిలో ప్రస్తుతం కళాశాల ప్రధాన పరిపాలన విభాగం, ప్రిన్సిపల్‌ కార్యాలయాలు ఉన్నాయి. ఈ కళాశాలకు భాగవతుల జినేంద్రనాథ్ చాలాకాలం ప్రిన్సిపల్‌గా పనిచేసి ఇక్కడే రిటైరయ్యారు.

## 50వ వార్షికోత్సవం
2000వ సంవత్సరంలో వైయన్ కళాశాల **స్వర్ణోత్సవాలు** జరుపుకుంది. 2007-2008 విద్యా సంవత్సరంలో ‍యుజిసి నుంచి అటానమస్ హోదా పొందింది. 

## పూర్వ విద్యార్థులు

ఆంధ్రప్రదేశ్‌లో ప్రఖ్యాతి వహించిన కళాకారులు మెగాస్టార్ చిరంజీవి, దాసరి నారాయణ రావు, యు వి కృష్ణంరాజు, గజల్ శ్రీనివాస్ వంటి అనేక మంది ప్రముఖులు ఈ కళాశాలలో చదివారు.

## సూచనలు

## బయటి లింకులు

* కళాశాల వెబ్ సైట్: https://web.archive.org/web/20121001172053/http://www.sriyncollege.org/

వర్గం:విద్యా సంస్థలు
వర్గం:పశ్చిమ గోదావరి జిల్లా
తినే పుట్టగొడుగులు (సహజమైనవి)

సహజసిద్ధంగా లభించే పుట్టగొడుగులు చాలా అరుదు. ఇవి సంవత్సరంలో చిత్తకార్తెలో మాత్రమే ఎక్కువగా లభించేవి. ప్రస్తుతం చిత్తకార్తెలో సైతం ఇవి చాలా అరుదుగా లభిస్తున్నాయి. వానలు కురిసినప్పుడు లేక వాతావరణం చల్లగా ఉండి ఉరుములు ఉరిమినప్పుడు పుట్టకూడు ఉన్న పుట్టల్లో, గుట్టల్లో, నేల నుండి ఇవి పైకి పొడుచుకువస్తాయి. ఇవి పుట్టే చోట ఉండే మట్టి వదులుగా ఉంటుంది. పుట్టగొడుగుల శిలీంధ్రం ఉన్న లోతును బట్టి మట్టిలోని సారాన్ని బట్టి వాతావరణాన్నిబట్టి వీటి పరిమాణంలో మార్పులు ఉంటాయి. ఇవి భూమిపైకి వచ్చినప్పుడు మల్లె మొగ్గ వలె కాడను కలిగి ఉంటాయి. మల్లె మొగ్గవలె ఉన్న పుట్టగొడుగులను మొడిదలు అంటారు. భూమిపైకి వచ్చిన ఒకటి రెండు రోజుల్లో ఇవి విచ్చుకుంటాయి. వీటిని గొడుగులు అంటారు. విచ్చుకున్న పుట్టగొడుగులు తొందరగా పాడవుతాయి. సహజసిద్ధంగా పెరిగే తినే పుట్టగొడుగులు తెలుపు రంగులో ఉంటాయి. పుట్టకూడు (పుట్టగొడుగుల శిలీంధ్రం) ఉన్న నల్లరేగడి భూముల్లో ఏపుగా, లావుగా పెరుగుతాయి. పుట్టగొడుగులు పచ్చివి తినరు, కూర వండుకుని మాత్రమే తింటారు. ఇవి ఒక విధమైన వాసన కలిగి ఉంటాయి. దగ్గరగా వాసన చూసినపుడు మాత్రమే వీటి యొక్క వాసనను గుర్తించగలుగుతారు. ఇది Termitomyces జాతికి చెందినది. దీనిని చెదలు వ్యవసాయం చేస్తాయి. మనుషులు ఎంత ప్రయత్నం చేసిన దీనిని పండిచ లేకపోయారు.

## మొడిదలు
తినే స్థాయిలో ఉన్న పుట్టగొడుగుల మొదటి రూపం మొడిదలు. వీటిని ఇష్టంగా కూర వండుకుని తింటారు. విచ్చుకున్న పుట్టగొడుగుల రుచికన్నా ఇవి చాలా రుచిగా ఉంటాయి. మట్టిలోపల పుట్టినవి కాబట్టి మట్టితో సహ ఉన్న ఈ పుట్టగొడుగులను కాడలతో సహ బాగా కడిగి కాడలను మొడిదల నుంచి వేరు చేసి పొడవుగా ఉన్న కాడలను చిన్నవిగా కట్ చేసి మొడిదలతో సహ కాడలను కూడా వేసి కూర చేసుకుంటారు. కాడలన్నా మొడిదలు బాగా రుచిగా ఉంటాయి.

## పుట్టగొడుగుల కూర తయారీ విధానం
పుట్టగొడుగుల కూరను మసాలాలు వేసి పులుసు చేసుకుంటారు. ఈ కూర తయారీ విధానం మొత్తం మాంసం కూర తయారీ విధానాన్ని పోలి ఉంటుంది. రుచి కూడా మాంసం కూరను పోలి ఉంటుంది.

## శాకాహారం
పుట్టగొడుగుల కూర శాకాహారం అయినప్పటికి కొంతమంది శాకాహారులు ఈ కూరకు ఉండే మాంసాహారపు రుచి కారణంగా ఈ కూరను మాంసాహారంగా భావించి తినరు.

## వింతమొక్కలు
సృష్టిలోని వింతమొక్కలలో ఒకటిగా ఈ పుట్టగొడుగులను పేర్కొనవచ్చు.

## చిత్రమాలిక

File:Natural Edible mushroom (YS) (1).JPG|
File:Natural Edible mushroom (YS) (3).JPG|
File:Natural Edible mushroom (YS) (4).JPG|
File:Natural Edible mushroom (YS) (5).JPG|
File:Natural Edible mushroom (YS) (6).JPG|
File:Natural Edible mushroom (YS) (7).JPG|
File:Natural Edible mushroom (YS) (8).JPG|


## ఇవి కూడా చూడండి
* పుట్టగొడుగులు
* తినే పుట్టగొడుగులు (కృత్రిమమైనవి)

*
* 
*

వర్గం:శిలీంధ్రాలు
వర్గం:ఆహార పదార్థాలు
భీంరెడ్డి సత్యనారాయణరెడ్డి

**భీంరెడ్డి సత్యనారాయణరెడ్డి** (ఆగష్టు 21, 1927 - అక్టోబరు 6, 2012) మహబూబ్ నగర్ జిల్లాకు చెందిన ప్రముఖ స్వాతంత్ర్య సమరయోధుడు, నిజాం విమోచనోద్యమకారుడు. సోషలిస్ట్ రాజకీయ నాయకుడు  ఉత్తర ప్రదేశ్, ఒడిశా  పశ్చిమ బెంగాల్ రాష్ట్రాలకు గవర్నరుగా పనిచేశాడు.  రెండుసార్లు రాజ్యసభ సభ్యుడిగా, ఉత్తర ప్రదేశ్, ఒడిశా రాష్ట్రాలకు గవర్నరుగా పనిచేశాడు. 2012 అక్టోబరు 6న హైదరాబాదులో మరణించాడు.

## జననం
సత్యనారాయణ రెడ్డి 1927 ఆగస్టు 21న మహబూబ్ నగర్ జిల్లా షాద్ నగర్ మండలం అన్నారంలో భీంరెడ్డి నర్సిరెడ్డి, మాణిక్యమ్మ దంపతులకు వ్యవసాయ కుటుంబంలో జన్మించాడు. షాద్‌నగర్ మండలం అన్నారంలో 1927 ఆగస్టు 21న జన్మించి, మొగిలిగిద్ద, హైదరాబాదులలో విద్య అభ్యసించాడు.

## బాల్యం, విద్యాభ్యాసం
ప్రాథమిక విద్య మొగిలిగిద్దలో ఆ తర్వాత హైదరాబాదు లోని వివేకవర్ధిని ఉన్నత పాఠశాల‌, నిజాం కళాశాల, ఉస్మానియా విశ్వవిద్యాలయంలో విద్యాభ్యాసం చేశాడు. విద్యార్థి దశలోనే సామ్యవాద భావాలు కలిగిన సత్యనారాయణరెడ్డి 14 ఏళ్ల వయసులోనే క్విట్‌ ఇండియా ఉద్యమంలో పాల్గొని అరెస్టయ్యాడు. సత్యనారాయణరెడ్డి స్వగ్రామంలో ఆంజనేయస్వామి ఆలయాన్ని కట్టించాడు. దళితులకు పక్కా ఇళ్లు మంజూరు చేయించారు.

## స్వాతంత్ర సమరయోధుడు
1942లో సత్యనారాయణ రెడ్డి 14 ఏళ్ల వయసుకే క్విట్ ఇండియా ఉద్యమంలో పాల్గొన్నాడు. ఉద్యమంలో పాల్గొన్నందుకు సత్యనారాయణ రెడ్డిని బ్రిటిష్ పోలీస్ అధికారులు అరెస్టు చేశారు. 1947లో నిజాం పాలనకు వ్యతిరేకంగా ఉద్యమం చేసి ఆరు నెలల పాటు చంచల్ గూడ జైలులో గడిపాడు. అతను జైలులో ఉన్న సమయంలో *పయం-ఎ-నవ్ అనే* వారపత్రికకు సంపాదకత్వం వహించాడు.

## రాజకీయాలు
ఆచార్య నరేంద్రదేవ్‌, 'లోక్‌నాయక్‌' జయప్రకాశ్‌ నారాయణ్‌, రామ్‌మనోహర్‌ లోహియాల స్ఫూర్తితో తొలుత సోషలిస్టు పార్టీలో క్రియాశీలంగా పాల్గొన్నాడు. వినోబా భావే భూదాన ఉద్యమం లోనూ పాల్గొన్నాడు. ఎమర్జెన్సీ కాలంలో 'మీసా' చట్టం కింద అరెస్టయి 18 నెలలు జైల్లో ఉన్నాడు. జైల్లో 'పయామ్‌-ఇ-నవ్‌' అనే హిందీ పత్రిక నడిపి సహచరులకు పంచిపెట్టేవాడు. తర్వాత జనతా పార్టీలో చేరాడు. 1978లో జనతా పార్టీ తరపున రాజ్యసభ సభ్యుడిగా ఎంపికయ్యాడు. 1983లో తెలుగుదేశం పార్టీలో చేరి 1994లో రెండవసారి రాజ్యసభకు ఎన్నికయ్యాడు. పార్లమెంటుకు చెందిన కమిటీలలో వివిధ హోదాల్లో పనిచేశాడు. 

## గవర్నరు పదవులు
సత్యనారాయణ రెడ్డి 12 ఫిబ్రవరి 1990 నుండి 25 మే 1993 వరకు ఉత్తర ప్రదేశ్ గవర్నర్‌గా  1 జూన్ 1993 నుండి 17 జూన్ 1995 వరకు ఒడిశా గవర్నర్‌గా పనిచేశారు.  అతను 13 జూలై 1993  14 ఆగస్టు 1993 మధ్య పశ్చిమ బెంగాల్ గవర్నర్‌గా అదనపు బాధ్యతలు నిర్వర్తించాడు. బాబ్రీ మసీదు కూల్చివేత సమయంలో సత్యనారాయణ రెడ్డి ఉత్తరప్రదేశ్ గవర్నర్‌గా ఉన్నారు.

## వ్యక్తిగత జీవితం
ప్రజాసేవకే అంకితం కావాలన్న ఉద్దేశంతో ఆయన పెళ్ళి కూడా చేసుకోలేదు. ఆర్యసమాజ్ ఆదర్శాలను అమలులో పెట్టాడు. తనకు సంక్రమించిన 25 ఎకరాల భూమిని అన్న కుమారుడైన రాంచంద్రారెడ్డికి ఇచ్చి, తన శేషజీవితాన్ని రాంచంద్రారెడ్డి వద్దే గడిపాడు. ఎమ్మెల్యేగా పనిచేసిన దామోదర్ రెడ్డి ఇతనికి సొంత పెద్దమ్మ కుమారుడు.

## మరణం
ఊపిరితిత్తుల వ్యాధితో చికిత్స పొందుతూ 85 సంవత్సరాల వయస్సులో 2012 అక్టోబరు 6 న తుది శ్వాస విడిచాడు.

## మూలాలు

వర్గం:1927 జననాలు
వర్గం:2012 మరణాలు
వర్గం:తెలంగాణ విమోచనోద్యమంలో పాల్గొన్న రంగారెడ్డి జిల్లా వ్యక్తులు
వర్గం:ఉత్తర ప్రదేశ్ గవర్నర్లు
వర్గం:రంగారెడ్డి జిల్లా స్వాతంత్ర్య సమర యోధులు
వర్గం:తెలుగువారిలో స్వాతంత్ర్య సమర యోధులు
వర్గం:పశ్చిమ బెంగాల్ గవర్నర్లు
వర్గం:తెలంగాణ స్వాతంత్ర్య సమరయోధులు
వర్గం:రంగారెడ్డి జిల్లాకు చెందిన గవర్నర్లు
వర్గం:రంగారెడ్డి జిల్లా (సంయుక్త ఆంధ్రప్రదేశ్) కు చెందిన రాజ్యసభ సభ్యులు
గాలం

చేపలు పట్టడానికి ఉపయోగించే ఒక పరికరం **గాలం**. దీనిని లోహంతో తయారు చేస్త్రారు. పట్టే చేపల పరిమాణాన్ని బట్టి గాలం పరిమాణం మారుతూ ఉంటుంది. ఇవి వివిధ రంగులలో లభిస్తాయి. ముఖ్యంగా తేలికగా వంగని ఇనుము (స్టీల్) తో తయారు చేస్తారు. గాలాన్ని ఆంగ్లంలో ఫిష్ హుక్ అంటారు. గాలం కొక్కెము ఆకారంలో వంకర తిరిగిన సూది వలె ఉంటుంది. కట్టిన దారం జారిపోకుండా ఒక వైపు రింగు వలె లేక వెడల్పుగా ఉంటుంది. సూదిగా ఉన్న గాలానికి ఎరను సులభంగా గుచ్చవచ్చు, కాని ఎర గాలము నుంచి తప్పించుకోవడానికి సూదిమొన దగ్గర ఉన్న చీలిక అడ్డుపడుతుంది.

## ఎర్ర
గాలానికి ఎర్రను గుచ్చుతారు. ఎర్ర అనగా దురుద్దేశంతో సమర్పించే ఆహారం. ఎర్ర కోసం ఎక్కువగా వానపాములను ఉపయోగిస్తారు. అందుకనే వానపాములను ఎర్రలని కూడా అంటారు.

## బెండు
చేపలు పట్టడానికి ఉపయోగించే గాలం నీళ్లలో మునుతుంది. చేపలు ఎంతలోతులో ఎక్కువగా తిరుగుతుంటాయో గాలానికి అందుబాటులో ఉంటాయో అంతలోతు మాత్రమే గాలం నీళ్లలో మునిగేలా సన్నని గట్టి దారంతో బెండును కడతారు. నీళ్లపై బెండు తేలుతుంది కాబట్టి బెండు నుంచి గాలంనకు కట్టిన దారం ఎంత పొడవు ఉంటుందో అంత లోతులో గాలం మునిగి ఉంటుంది. చేప గాలానికి తగిలించిన ఎర్రను తిన్నప్పుడు గాలం చేపనోటిలో కుచ్చుకుంటుంది. గాలానికి చిక్కిన చేప తప్పించుకోవడానికి చేసే ప్రయత్నానికి నీటిపైన తేలుతున్న బెండు లోపలికి లాగుతున్నట్లుగా కనబడుతుంది.

## కర్ర
చేపలు బావులలో, చెరువులలో, కాలువలలో పట్టేటప్పుడు గట్టుపై నిలబడి గాలాన్ని నీటి మధ్యలోకి విసరడానికి గాలానికి చిక్కిన చేపను పైకి లాగడానికి కర్రను ఉపయోగిస్తారు. కర్రకు కట్టిన దారం సన్నగా గట్టిగా అవసరమయిన పొడవుతో మధ్యన బెండును ఉంచి చివరన గాలాన్ని కడతారు.

## గాలం యొక్క మరొక అర్థం
మోసపూరితంగా ఇతరుల నుంచి లబ్ధి పొందడానికి చూపే ఆశను గాలం వేయడం అంటారు.

File:Fish hook (YS) (1).JPG|సూదిమొన వైపు చీలికతో మరొక వైపు రింగ్ తో ఉన్న గాలం
File:Fish hook (YS) (2).JPG|నాలుగు రకాల సైజులతో నాలుగు గాలములు, వీటిలో ఒకటి నలుపు రంగులో ఉండగా మిగతావి తెల్లగా ఉన్నవి
Image:Fish hooks.jpg|thumb|A Variety of fish hooks
Image:Angeln zubehoer wobbler 01.jpg|Fish hooks attached to artificial lures
Image:Metkrok av ben från stenåldern, funnen i Skåne.flip.jpg|రాతియుగంలో ఎముకతో తయారు చేసిన గాలం
Image:MAP Expo Maori Hameçon 13012012 4.jpg|న్యూజిలాండ్ జాలర్లు వాడే సాంప్రదాయక ఎముక గాలం
Image:Green Highlander salmon fly.jpg|A Salmon Fly hook as the foundation for a *Green Highlander*, a classic salmon fly


వర్గం:వస్తువులు
వర్గం:పరికరాలు
పూర్వగాథాలహరి

**పూర్వగాథాలహరి** నందు ఎన్నో పురణాలు,చరిత్రలు, ఉపనిషత్తులు పాత్రల వ్యైశిష్ఠ్యాన్ని తెలియజేశారు. ఇందులో అకారాదిగా పురాణ పాత్రల సంక్షిప్త పరిచయం ఉంటుంది. భాష పాత తెలుగులో ఉంటుంది. కానీ చాలా మటుకు సులువగా అర్థమవుతుంది. ఆయా పాత్రల గురించిన పరిచయం, పురాణం పేరు కూడా ఇవ్వబడుతుంది.

## పుస్తకంలోని అంశాలు
ఇందులో గల పురణాలు, చరిత్రలు, ఉపనిషత్తులు
* 1.అగ్నిపురాణం
* 2.అరుంధతీ చరిత్ర
* 3.ఉత్తర రామాయణం
* 4.ఉత్తర హరివంశం
* 5.కల్కి పురాణం
* 6.కాశీ ఖండం
* 7.కూర్మ పూరాణం
* 8.ఛాందోగ్యోపనిషత్తు
* 9.జైమిని భారతం
* 10.తులా కావేరి మహత్మ్యం
* 11.దేవి భాగవతం
* 12.దేవాంగ పురాణం
* 13.నారదీయ పురాణం
* 14.పద్మ పురాణం
* 15.బ్రహ్మ పురాణం
* 16.బ్రహ్మాండ పురాణం
* 17.బ్రహ్మ వైవర్త పురాణం
* 18.బ్రహ్మోత్తర ఖండం/స్కాంద పురాణం
* 19.భాగవతం
* 20.భవిష్యత్ పురాణం
* 21.భారతం
* 22.భీమేశ్వర ఖండం
* 23.మత్స్య పురాణం
* 24.మర్కాండేయ పురాణం
* 25.రఘువంశం
* 26.రామాయణం
* 27.లింగ పురాణం
* 28.వరాహ పురాణం
* 29.వామన పురాణం
* 30.వాయు పురాణం
* 31.వేంకటాచల మహత్మ్యం
* 32.విచిత్ర రామాయణం
* 33.విష్ణు పురాణం
* 34.శివ పురాణం
* 35.హర విలాసం

## మూలాలు

వర్గం:పురాణాలు
వర్గం:2005 పుస్తకాలు
వైఫల్యం

వైఫల్యమును ఆంగ్లంలో ఫెల్యూర్ అంటారు. వైఫల్యంను విఫలం, భంగం, విచ్చిత్తి, తప్పడం, అపజయం అని కూడా అంటారు. అనుకున్న పని లేదా బృహత్కార్యం యొక్క నిర్దిష్ట లక్ష్యంను పూర్తి చేయలేక పోతే దానిని వైఫల్యం అంటారు. వైఫల్యం చెందినప్పుడు పొందవలసిన ఫలితాన్ని కోల్పోతారు. వైఫల్యానికి వ్యతిరేకం విజయం.

## వాణిజ్య వైఫల్యం
సాధారణంగా వాణిజ్య వైఫల్యం అర్థం వాణిజ్య సంస్థ లేదా కంపెనీ తన లక్ష్యాలను సాధించలేకపోవడం అంటే తన నిర్దిష్ట లక్ష్యాన్ని చేరలేక విఫలం చెందడం. వాణిజ్య సంస్థ నిర్దిష్ట లక్ష్యాలను చేరలేకపోవడం వలన డబ్బు కోల్పోవచ్చు.

## ఉత్పత్తి వైఫల్యం
ఉత్పత్తి వైఫల్యం అనగా తయారైన ఉత్పత్తులను అమ్మడంలో వైఫల్యం చెందడం. ఒక సంస్థలో తయారైన వస్తువులతో వినియోదారులు సమస్యలు ఎదుర్కొన్నప్పుడు మళ్ళీ మళ్ళీ ఈ సంస్థ యొక్క ఉత్పత్తులను కొనరు. అందువలన వస్తువు తయారు చేసే సామర్థ్యం ఉన్నా వాటిని అమ్ముకునే విషయంలో వైఫల్యం చెందుతారు. ఈ విధంగా తయారైన ఉత్పత్తులను అమ్ముకోలేకపోవడాన్ని ఉత్పత్తి వైఫల్యం అంటారు.

## పరీక్షలు
వ్యక్తులు తమకు పెట్టిన పరీక్షలలో ఉత్తీర్ణత సాధించడాన్ని విజయవంతం అవడం అంటారు. పరీక్షలో విజయం సాధించలేకపోవడాన్ని వైఫల్యం చెందడం లేదా ఫెయిల్ అవడం అంటారు.

## ఇవి కూడా చూడండి
తప్పు

విజయం

## బయటి లింకులు

వర్గం:పదజాలం

::en:Failure
::ar:فشل
::de:Versagen
::fr:Échec
::it:Guasto
::he:כישלון
::ja:故障
::pt:Fracasso
::ksh:Lėtsche (Donn)
::ru:Неудача
::simple:Failure
::tl:Pagkabigo
::uk:Фейл
రాజరాజు (నవల)

**రాజరాజు** శ్రీపాద సుబ్రహ్మణ్యశాస్త్రి వారి నవలిక. ఇది రాజమహేంద్రవరము అను రాజమండ్రిని పాలించిన రాజరాజ నరేంద్రుని కథ. రాజరాజ నరేంద్రుని కొలువులో ఉంటూ ఆంధ్ర సాహిత్యానికి శ్రీకారం చుట్టిన నన్నయ్య యొక్క అభిమానం, ఆయన విలక్షణ వ్యక్తిత్వం ప్రతిబింబించే రచన రాజరాజు.

## పాత్రలు
* రాజరాజు - చాళుక్య చక్రవర్తి
* నన్నయభట్టు - ఆస్థాన కవి
* సారంగధరుడు - యువరాజు
* చిట్టివీరన్న - మహామంత్రి
* విజయాదిత్యుడు - చక్రవర్తి తమ్ముడు
* సుబుద్ధి - మహామంత్రి కొడుకు
* రత్నాంగి - మహారాణి
* చిత్రాంగి - జక్కులదీవి రాజ పుత్రిక

## కథ, రచనా విధానం

## ఇతర విశేషాలు
* శ్రీపాద వారు ఈ నవలికను విక్రమ దేవవర్మ మహారాజుకు అంకితమిచ్చాడు
* ఎమెస్కో బుక్ ట్రస్ట్ వారు దీనిని పాకెట్ పుస్తకంగా 1944 మార్చిలో ముద్రించారు.
* ఇది నిజానికి ఒక రూపకంగా ఉండే నవల
* దీనికి పీఠికను పి.గణపతి శాస్త్రి గారు వ్రాసారు.
* ఈ రచన అప్పటి రాజమండ్రి, గోదావరిల శోభను వర్ణిస్తుంది

వర్గం:పుస్తకాలు
వర్గం:పుస్తక పరిచయాలు
అవసరం

**అవసరం**ను ఆంగ్లంలో నీడ్ (Need) అంటారు. మొక్కలు, జంతువులు జీవించడానికి లేదా సంతోషంగా  ఉండటానికి తప్పనిసరిగా కొన్ని వస్తువులు, సేవలు అవసరమవుతాయి. ఎటువంటి వస్తువులు, సేవలు లేకుండా మొక్కలైనా, జంతువులైనా జీవించడం సాధ్యం కాదు.ఈ అవసరమయిన వస్తువులను కావలసినవి అని పిలుస్తారు. అవసరానికి వ్యతిరేకం అనవసరం. ప్రతి వ్యక్తి శరీరానికి ఒకే విధమైన ప్రాథమిక అవసరాలను కలిగి ఉన్నాడు. మానవులు జీవించడానికి ముఖ్యంగా  నీరు, ఆహారం, దుస్తులు,ఆశ్రయం అవసరం. అవసరమయిన వాటిలో నీరు చాలా ముఖ్యమైనదిగా ఉంది. ఎందుకంటే తాగునీరు లేకుండా వ్యక్తి ఎక్కువ సమయం జీవించలేడు.త్వరగా మరణిస్తాడు కాబట్టి.

## ఇవి కూడా చూడండి

## బయటి లింకులు

వర్గం:పదజాలం
చిత్ర రచన

ఒక వస్తువు యొక్క చరిత్రను ఆ వస్తువు యొక్క రూపురేఖలు వచ్చేలా అక్షరాలను కూర్చుతూ వ్రాసే రచనను **చిత్రరచన** లేక చిత్ర చరిత్ర రచన అంటారు. చిత్రచరిత్రరచనను ఆంగ్లంలో ఐకోనో రైటింగ్ అంటారు. ఐకోనో అంటే చిత్రపట పరిశీలన శాస్త్రం, రైటింగ్ అంటే వ్రాయడం అని అర్థం. చదువుకునే పిల్లల్లో ఆసక్తిని కలిగించడానికి బొమ్మలోనే ఆ బొమ్మకు సంబంధించిన చరిత్రను లేదా విషయాన్ని అక్షర రూపంలో కూర్చుతున్నారు. ఈ విధమైన నూతన విద్యా విధానం గురించి ప్రభుత్వం పరిశీలిస్తుంది. చిత్ర పటాల్లో చరిత్ర రాయడం ఒక అద్భుతమైన కళ. ఈ అద్భుతమైన చిత్ర రచన కళ ఇప్పుడు కొత్త తరహా విద్యా విధానానికి నాంది పలికింది. మలేషియా, థాయ్ లాండ్, జపాన్ లకు చెందిన విశ్వవిద్యాలయాలు, విద్యాసంస్థలు ఈ ప్రక్రియను అమలు చేయడంతోపాటు పరిశోధనలూ జరుపుతున్నాయి. చదువుతూ రాయడానికి బదులు రాస్తూ చదవడం ఈ చిత్ర రచన యొక్క ప్రత్యేకత. చిత్ర రచన ద్వారా చిత్రాన్ని చిత్రించేటప్పుడు మామూలు రచనలు వ్రాసేటప్పుడు వాడే బ్లూ కలర్ ఇంక్ నే కాకుండా వివిధ రంగుల పెన్నులను, పెన్సిలను కూడా ఉపయోగించడం జరుగుతుంది.

## కాగితం ఆదా
చిత్ర రచన ద్వారా కాగితాన్ని పొదుపు చేయవచ్చు. బొమ్మలోనే చిత్రానికి సంబంధించిన చరిత్రను రాయడం వలన ఉదాహరణకు గాంధీజీ బొమ్మను ఆయన జీవితములోని ప్రధాన ఘట్టాలను ఆ బొమ్మలో రాయడం ద్వారా కాగితమును పొదుపు చేయవచ్చు. దీనితో గాంధీజీ బొమ్మ పిల్లల మనసులో ముద్ర పడటమే కాకుండా విజ్ఞానంతో పాటు కళాతృష్ణ పెరుగుతుంది.

విశేషాలు

## ఇవి కూడా చూడండి
చిత్ర లేఖనం

## బయటి లింకులు
* అ ఆ లు దిద్దుదాము (చిన్నారి బ్లాగ్)

## మూలాలు
ఆంధ్రజ్యోతి ఆదివారం - 7-10-2012

వర్గం:చిత్రలేఖనం
వర్గం:చిత్రరచనలు
సెనెట్

## పరిచయం
మనిషి ఆడిన అతి ప్రాచీన బోర్డ్ గేమ్ గా సెనెట్ (గేమ్ ఆఫ్ ప్యాసేజ్) అని చెప్పుకోవచ్చు. సెనెట్ గేమ్ బోర్డులు క్రీస్తు పూర్వం 3500 నుండి 3100 సంవత్సరాల నాటి ఫరో రాజుల సమాధుల్లో బయల్పడ్డాయి. దీన్ని బట్టి ఆ రోజుల్లో ఈజిప్టు మహారాజులు ఖాళీ సమయాల్లో సెనెట్ ఆట ఆడుకొనేవారని అనుకోవచ్చు. సెనెట్ ఆటను అసలు ఎలా ఆడాలో ఇప్పటికీ చరిత్రకారులకు చర్చగానే మిగిలిపోయింది. అయితే తిమోతీ కెండాల్, ఆర్ సి బెల్ వంటి చరిత్రకారులు సమాధుల గోడలపై వేయబడిన బొమ్మలను బట్టి ఈ ఆట ఎలా ఆడాలో ఊహించారు. సెనెట్ ఆటను ఇద్దరు వ్యక్తులు ఆడుకోవచ్చు.

## ఆడే విధానం

సెనెట్ బోర్డుకి 30 గడులు 3 వరుసల్లో ఉంటాయి. ఆడటానికి రెండు రంగుల్లో ఏడేసి బంట్లు చొప్పున మొత్తం 14 బంట్లు అవసరమవుతాయి. వీలైనంత తొందరగా అన్ని బంట్లు బోర్డు నుండి నిష్క్రమించేలా చేయడం ఈ ఆట ముఖ్య ఉద్దేశం. బోర్డుపై ఆటగాళ్ళ యొక్క బంట్లు S అనే ఇంగ్లీషు అక్షరం రూపంలో పాచికలు లేదా డైస్ చూపించే విలువను బట్టి కదులుతాయి. ఆటగాడి బంటు ప్రత్యర్థి బంటు ఉన్న గడిలోకి వెళితే ఆ బంట్లు తారుమారు అవుతాయి. కాని ఒకే వరుసలో రెండు లేదా అంతకన్నా ఎక్కువ బంట్లు ఉంటే వాటిని తారుమారు చేయలేరు.

15 వ గడి పునర్జన్మ గడి. ఇక్కడినుండే బంట్లు బయల్దేరాలి. ఈ గడిలో వున్న మీ బంటుని ప్రత్యర్థి కదపడానికి కుదరదు. 26 వ గడి సంతోషాన్నిచ్చే గడి - ఇది గడి మీదుగా అన్ని బంట్లు వెళ్ళవలసివుంటుంది. ఈ గడిలోకి ప్రవేశిస్తే డై విసిరే మరో ఆధనపు అవకాశం లభిస్తుంది. ఈ గడిలో వున్న మీ బంటుని ప్రత్యర్థి కదపడానికి కుదరదు. 27 వ గడి నీటి గడి - ఈ గడిలోకి వచ్చిన బంటు తిరిగి 15 గడి నుండి బయల్దేల్సివుంటుంది. ఒకవేళ 15 గడిలో ప్రత్యర్థికి చెందిన బంటు వుంటే తిరిగి 1 వ గడి నుండి బయల్దేల్సివుంటుంది. 28 వ గడి మూడు నిజాల గడి. ఈ గడిలోకి వచ్చిన బంటు 3 పడినప్పుడే అక్కడినుండి కదలాల్సివుంటుంది. ఈ గడిలో వున్న మీ బంటుని ప్రత్యర్థి కదపడానికి కుదరదు. 29 వ గడి రి-అటొమ్ (లేదా హోరస్) గడి - ఈ గడిలోకి వచ్చిన బంటు 2 పడినప్పుడే అక్కడినుండి కదలాల్సివుంటుంది. ఈ గడిలో వున్న మీ బంటుని ప్రత్యర్థి కదపడానికి కుదరదు.

ఎవరైతే తమ అన్ని బంట్లును బోర్డు నుండి నిష్క్రమించేలా చేయగలరో వారే ఈ ఆటలో విజేత.

## లంకెలు
*http://en.wikipedia.org/wiki/Senet
*http://www.senet.co.za/
*http://www.ancientegypt.co.uk/life/activity/main.html

వర్గం:ఆటలు